Tampico zubia

Tampico zubia () Mexiko ekialdean dagoen tirante-zubi bat da. Tamaulipas eta Veracruz estatuen arteko mugan dago eta Tampico eta Pueblo Viejo lotzen ditu. 

Pánuco ibaia gurutzatzeko erabiltzen da. Ibaiaren amaieran kokaturik dago, Mexikoko golkoarekin bat egiten duen tokitik oso hurbil.

 Historia 
Ferry zerbitzu batek betetzen zuen aurretik ibaia gurutzatzeko beharra.

Mexikoko COMEC injeniaritza konpainiako Modesto Armijo arkitektoak diseinatu zuen. Mexikoko golkoaren ertzean egonik urtero iristen diren urakan bortitzak jasateko diseinatu zen. Alcántarako zubiaren Nazioarteko Sariaren lehen ekitaldia irabazi zuen 1988an urakanei aurre egiteko dituen injeniaritza moldaerak direla eta.

Hamar urtetako lanaren ondoren 1988ko urriaren 17an inauguratu zuen Miguel de la Madrid presidenteak.

 Deskribapena 
1.543 metrotako luzera du. 110 metrotako altuera duten bi zutabek altairuzko kableekin eusten dute zubia, dorre bakoitzak 22 tirante ditu. Zubi bien artean 360 metrotako distantzia dago. Zubitik 180 errepide federala igarotzen da, ibaitik 55 metrotako altueran. Oinezkoentzako espaloiak ere baditu alboetan, eta guztira 18 metrotako zabalera du.

Tampico zubiaren diseinua erabili zen Normandiako zubia (Frantzian) eraikitzeko.

 Erreferentziak 

 Kanpo estekak 

Kategoria:Mexikoko zubiak
Kategoria:1988ko zubiak
Kategoria:Tirante-zubiak
Kategoria:Tamaulipas
Kategoria:Veracruz